Učebné osnovy: Nemecký jazyk. ZŠ s MŠ 900 66 Vysoká pri Morave, Hlavná 37

 UČEBNÉ OSNOVY

|  |  |
| --- | --- |
| **Názov predmetu** | **Nemecký jazyk (2. cudzí jazyk)** |
| **Vzdelávacia oblasť** | **Jazyk a komunikácia** |
| **Časový rozsah výučby 2 hodiny týždenne** | **5.roč. – 2 hodiny týždenne** | **6. roč. – 2 hodiny týždenne** | **7.roč. – 2 hodiny týždenne** | **8. roč. – 2 hodiny týždenne** | **9. roč. – 2 hodiny týždenne** |
| **Ročník** |  **5. – 9.** |
| **Škola** | **ZŠ s MŠ 900 66 Vysoká pri Morave, Hlavná 37** |
| **Názov ŠkVP** | **Školský vzdelávací program pre nižšie sekundárne vzdelávanie** |
| **Stupeň vzdelania** | **ISCED 2** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský** |

1. **Charakteristika vyučovacieho predmetu**

Nemecký jazyk prispieva k pochopeniu a objavovaniu tých skutočností, ktoré presahujú oblasť skúseností sprostredkovaným materinským a štátnym jazykom. Tento cudzí jazyk poskytuje živý základ a predpoklady pre komunikáciu učiacich sa v Európskej únii. Jeho osvojenie pomáha učiacemu sa prekonávať bariéry, a tak prispieva k zvýšeniu jeho mobility v osobnom živote. Umožňuje poznávať odlišnosti v spôsobe života ľudí iných krajín a ich odlišné kultúrne tradície. Pomáha aj k vzájomnému medzinárodnému porozumeniu a k tolerancii. Vytvára podmienky pre spoluprácu škôl na medzinárodných projektoch. Učenie sa nemeckého jazyka podporuje otvorenejší prístup k ľuďom.

Komunikácia a rozvoj kompetencií v cudzom jazyku sú dôležité pre podporu mobility v rámci Európskej únie, umožňuje občanom plne využívať slobodu pracovať a študovať v niektorom z jej členských štátov.

Realizácia vyučovania nemeckého jazyka prebieha jednak v kmeňových triedach ako aj v jazykovej učebni.

1. **Ciele vyučovacieho predmetu**

Cieľom predkladaných učebných osnov z cudzích jazykov je ponúknuť učiacim sa nielen súhrn jazykových kompetencií všeobecne tak, aby ich jazyková príprava efektívne zodpovedala požiadavkám moderného európskeho demokratického občana pripraveného na život v spojenej Európe.

Cieľom vyučovania nemeckého jazyka na základnej škole je naučiť žiakov všetky formy dorozumievania sa v danom jazyku na kvalitnej úrovni , t. j. rozvíjať všetky štyri rečové zručnosti – ústny prejav, čítanie, počúvanie a písomný prejav na základe osvojenej slovnej zásoby a gramatiky. V súčasnosti majú žiaci stále viac možností uplatňovať svoje rečové zručnosti pri hovorení, počúvaní (či už priamo cez živú osobu alebo prostredníctvom rozhlasu a televízie). V čase rozvoja počítačovej techniky je písomná komunikácia medzi ľuďmi na celom svete veľmi rozšírená.

Cieľom je ďalej naučiť základné formy dennej komunikácie, základné jazykové štruktúry a ich používanie v bežnej komunikácii, viesť k vlastnej tvorbe jazykových prejavov, naučiť pracovať so slovníkom a vyhľadávať potrebné informácie v cudzojazyčných textoch.

1. **Výchovné a vzdelávacie stratégie – kompetencie**

Východiskom výučby cudzieho jazyka je motivácia žiaka a jeho prirodzená zvedavosť, spontánnosť, radosť z nových poznatkov, zmyslové vnímanie okolia, motorika a fantázia, ktorá sa v priebehu jeho vývoja mení a získava iné formy vplyvom meniacich sa záujmov.

Jazykové vzdelávanie v nemalej miere vytvára podmienky pre medzipredmetové vzťahy, ktoré pomáhajú žiakom chápať vzťahy medzi jednotlivými zložkami okolia a sveta, v ktorom existujú. Chápanie jazykového vzdelávania ako „vzdelávania pre život“ umožňuje každému jednotlivcovi žiť podľa vlastných predstáv.

Po ukončení štúdia nemeckého jazyka na základnej škole dosiahne žiak úroveň A1 podľa SEER (Spoločný európsky referenčný rámec – pre cudzie jazyky).

**Žiak, ktorý dosiahne úroveň A1 :**

**●**rozumie známym každodenným výrazom a najzákladnejším frázam, tieto výrazy a frázy dokáže používať

**●**dokáže predstaviť seba aj iných, dokáže klásť a odpovedať na otázky o osobných údajoch, ako napr. kde žije, o ľuďoch, ktorých pozná a o veciach, ktoré vlastní,

**●**dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť.

**●**používa iba základný rozsah jednoduchých výrazov týkajúcich sa osobných údajov a potrieb konkrétneho typu,

**●**prejavuje iba obmedzené ovládanie základných gramatických štruktúr a typov viet, ktoré sú súčasťou osvojeného repertoáru,

**●**dokáže odpísať známe slová a krátke slovné spojenia, napr. jednoduché pokyny alebo inštrukcie, názvy každodenných predmetov, názvy obchodov a bežne používané ustálené spojenia

**●**dokáže vyhláskovať svoju adresu, štátnu príslušnosť a ostatné osobné údaje

**●**dokáže nadviazať základnú spoločenskú konverzáciu tak, že použije najjednoduchšie spôsoby vyjadrenia zdvorilosti : dokáže pozdraviť aj rozlúčiť sa, predstaviť sa , poďakovať, ospravedlniť sa, atď.

**●**dokáže spájať slová alebo skupiny slov pomocou najzákladnejších lineárnych spojovacích výrazov, napr. „a“ alebo „potom“,

**●**dokáže zvládnuť veľmi krátke izolované a väčšinou vopred naučené výpovede, ktoré sú poznamenané mnohými pauzami, nevyhnutnými na hľadanie výrazových prostriedkov, na artikuláciu menej známych slov a na pokusy o vhodnejšiu formuláciu.

**●**dokáže rozoznať známe slová a najzákladnejšie slovné spojenia týkajúce sa jeho samého, jeho rodiny a bezprostredného konkrétneho okolia keď ľudia hovoria pomaly a jasne,

**●**rozumie, ak sa hovorí veľmi pomaly a zreteľne a ak dlhšie pauzy poskytujú čas na pochopenie zmyslu,

**●**rozumie jednoduchým pokynom, ktoré sú pomaly a zreteľne adresované a dokáže porozumieť krátkemu jednoduchému popisu cesty.

**●**rozumie známym menám, názvom, slovám a veľmi jednoduchým vetám, napr. na oznámeniach a plagátoch alebo v katalógoch, na pohľadniciach,

**●**rozozná základné slovné spojenia v jednoduchých oznamoch z každodenného života,

**●**dokáže si pri jednoduchých informačných materiáloch a krátkych jednoduchých opisoch urobiť predstavu o obsahu, najmä, ak má k dispozícii vizuálnu pomoc,

**●**porozumie krátkemu jednoduchému písomnému popisu cesty.

**●**dokáže napísať krátky osobný list alebo pohľadnicu, napr. pozdrav z dovolenky,

**●**dokáže vyplniť jednoduché registračné formuláre s osobnými údajmi ako meno, štátna príslušnosť, adresa, telefón a podobne,

**●**dokáže napísať jednoduché slovné spojenia a vety o sebe a iných ľuďoch, o tom, kde žijú a čo robia,

**●**vie si písomne vyžiadať informácie alebo ich podať ďalej,

**●**vie napísať jednoduché slovné spojenia alebo vety a použiť v nich spojovacie výrazy ako „a“, „ale“ alebo „pretože“

spôsobom za predpokladu, že jeho partner v komunikácii je pripravený zopakovať alebo preformulovať svoju výpoveď pri pomalšej rýchlosti reči a že mu pomôže sformulovať, čo sa pokúša povedať,

●dokáže klásť a odpovedať na jednoduché otázky z oblasti jeho základných potrieb alebo na známe témy,

●dokáže používať jednoduché zdvorilostné formulácie ako pozdrav, lúčenie, opýtať sa niekoho ako sa má,

●vie predstaviť seba a iných a reaguje, keď ho predstavujú,

●rozumie každodenným výrazom, ktoré sú zamerané na uspokojenie jednoduchých konkrétnych komunikačných potrieb a vie reagovať na jednoduché informácie, ktoré sa dozvie,

●rozumie otázkam a pokynom, jednoduchému popisu cesty, vie niekoho o niečo požiadať a niekomu niečo oznámiť.

●dokáže využívať jednoduché slovné spojenia a ucelenými vetami popísať seba, miesto, kde žije, čo robí a ľudí, ktorých pozná.

**4.Učebné zdroje**

Učebné zdroje chápeme ako učebné pomôcky, prostriedky a didaktickú techniku odporúčané vo vyučovacom procese. Učebné zdroje predstavujú zdroj významných informácií a prostriedkov na vytváranie zručností a návykov žiakov, cestu ich motivácie, upevňovania kontroly nadobudnutých vedomostí, zručností a postojov, orientácie na ich individuálne záujmy. Vo vyučovaní nemeckého jazyka sa používajú :

Učebnice Planetino 1, Planetino 3, Beste Freunde A2.1

Pracovné zošity

Metodické príručky

CD

Nemecká gramatika

Slovníky

Piesne, básne, rozprávky

CD prehrávač

Gramatické tabule

Interaktívna a PC technika

**5.Obsah vzdelávania a požiadavky na výstup**

V**5.ročníku** sa žiaci najprv oboznámia s učebnicou Planetino 1 a so základnými pravidlami nemeckej výslovnosti a gramatiky, začne sa úvodom a pokračuje sa jednotlivými lekciami. Obsah predmetu je koncipovaný na 66 hodín ročne, t. j. 2 hodiny týždenne. Do vyučovania sú včlenené témy Vianoce a Veľká noc, ktoré žiakom rozšíria slovnú zásobu a vedomosti. Po každých dvoch lekciách nasleduje kontrolný test.

|  |  |  |  |
| --- | --- | --- | --- |
| **Tematický celok****mesiac** | **Cieľ** |  **Obsahový štandard** | **Výkonový štandard**  |
| **IX. Úvod. Start frei!****( 7 hod.)** | Oboznámiť žiakov s výukou ďalšieho cudzieho jazyka. | Úvod. Výslovnosť samohlások a dvojhlások. | Oboznámiť s jazykom, knihou, výslovnosťou |
|  | Sprístupniť slová podobné v iných cudzích jazykoch | Internacionalizmy. | Poznať slová , ktoré znejú podobne vo viacerých jazykoch. |
|  | Upozorniť na odlišnosti vo výslovnosti abecedy. | Abeceda. | Vedieť vyhláskovať svoje meno. |
|  | Naučiť žiakov počítať do 10. | Číslovky do 10. | Prebrať číslovky 1 – 10, vedieť ich pravopis. |
| **X. Lekcia 1 – Komm, wir spielen!****(8 hod.)** | Naučiť žiakov základné pozdravy. | Pozdravy. | Vedieť pozdraviť sa a odpovedať na pozdrav. |
|  | Sprístupniť nemecké názvy hier. | Hry. | Vedieť vymenovať základné hry a vyzvať na hranie. |
|  | Naučiť správne vyslovovať spoluhlásku „h“ | Spoluhláska „h“ | Vedieť správne vysloviť spoluhlásku „h“ |
| **XI .Lekcia 2 – Spiele****( 8 hod.)** | Naučiť žiakov nemecké výrazy pri hrách. | Hry. | Vedieť sa pri hrách vyjadrovať po nemecky. |
| **Lekcia 3 - Planetino** | Naučiť žiakov predstaviť sa a opýtať sa na inú osobu. | Kto som ja a kto si ty? | Vedieť sa predstaviť. Vedieť sa opýtať na inú osobu. |
|  | Naučiť žiakov správne vyslovovať ű | Samohláska ű | Správna výslovnosť samohlásky ű |
| **XII. Lekcia 4 – Guten Tag – Auf Wiedersehen****( 5 hod.)** | Upevniť používanie pozdravov. Naučiť sloveso dűrfen vo fráze Darf ich mitspielen? | Pozdravy. Povolenie na hru. | Vedieť použiť správny pozdrav v danej časti dňa a sloveso dűrfen vo fráze Smiem sa s tebou ( s vami) hrať? |
| **Weihnachten** | Sprístupniť lexiku – Advent a Vianoce, naučiť pieseň O Tannenbaum | Advent. Pieseň o jedličke. Slovná zásoba k téme Vianoce. | Vedieť spievať vianočnú pieseň a jednoducho sa vyjadriť o Vianociach. |
| **I.Lekcia 5 – Meine Mutter****( 7 hod.)** | Naučiť výrazy Woher kommst du? Ich habe gewonnen. | Moja mama.Odkiaľ pochádzaš?Výraz „ vyhral som“ | Vedieť viesť rozhovor pri zoznámení sa a predstavení sa a vyjadriť radosť z výhry. |
|  | Naučiť používať privlastňovacie zámená mein, dein | Pieseň 1, 2, 3, a 4, 5, 6 | Vedieť používať v komunikácii zámená môj - tvoj |
| **II. Lekcia 6 –Meine Geschwister****( 5 hod.)** | Naučiť pomenovať členov rodiny. Počítať do 20.Napísať jednoduchý E-mail. | Členovia rodiny.Číslovky do 20.Pieseň 7, 8, 9 a 10, 11, 12.E mail. | Vedieť výrazy mama, sestra, brat. Vedieť počítať do 20 a používať tieto čísla aj samostatne.Vedieť napísať jednoduchý E – mail. |
| **III. Lekcia 7 – Mein Vater** **(8 hod.)** | Upevniť používanie čísloviek do 20 hravou formou- hry a piesňou. | Členovia rodiny – otec.Číslovky do 20.Pieseň 17, 18, 19, 20Výrazy správne – chybne , si na rade | Vedieť viesť jednoduchý rozhovor o rodine , prakticky vedieť používať čísla do 20 a výrazy richtig – falsch a du bist dran. |
| **Ostern** | Naučiť základné výrazy na tému Veľká noc. | Veľká noc. | Vedieť pomenovať základnú lexiku k téme Veľká noc. |
| **IV. Lekcia 8 – Meine Freunde****( 6 hod.)****Čo viem po lekcii 8** | Vedieť popísať svoju rodinu. Rozvíjať čítanie s porozumením. Správna výslovnosť samohlásky ő. | Kto mi píše?Planetinova rodina.Samohláska őZhrnutie učiva 5. -8. lekcie. | Vedieť čítať s porozumením, popísať členov svojej rodiny.Vedieť správne vyslovovať ő. |
| **V. Lekcia 9 – Meine Klasse****( 6 hod.)** | Sprístupniť lexiku V triede. Otázka Wo ist? A odpoveď na ňu. Naučiť farby. Čítať s porozumením E – mail. | V triede.Čítanie E – mailu.Farby.Spoluhláska „sch“ | Vedieť pomenovať nábytok v triede a povedať, kto kde je. Pomenovať farby. Správne vyslovovať sch. Čítať s porozumením. |
| **VI. Lekcia 10 – Im Unterricht****(6 hod.)** | Naučiť slovesá vyjadrujúce činnosti.Tvorba dialógov. | Čo budeme robiť dnes? Pomenovanie činností. Pieseň Čo by si chcel robiť? | Vedieť pomenovať základné činnosti v škole, vedieť ich využiť pri tvorbe dialógov na tému Na vyučovaní, vedieť pieseň. |
|  |  | Opakovanie učiva 5. ročníka- slovná zásoba, pozdravy, číslovky do 20, farby,piesne. |  |

**V 6. ročníku žiaci pokračujú s učebnicou Planetino 1.** Zopakujú si učivo predošlého ročníka a začínajú 11.lekciou. Po každých štyroch lekciách je opakovacia časť, v ktorej žiaci vidia, čo majú ovládať. Obsah je koncipovaný na 66 hodín ročne, teda 2 hodiny týždenne.

|  |  |  |  |
| --- | --- | --- | --- |
| **Tematický celok, mesiac** | **Cieľ** | **Obsahový štandard** | **Výkonový štandard** |
| **IX. Úvod, opakovanie lekcií 1 – 10 a učiva dištančného vzdelávania****Lekcia 11****Moje školské veci** | Zopakovať učivo minulého rokaSprístupniť názvy učebných pomôcokČleny a rody podstatných mien | InternacionalizmyAbecedaČísla 1 – 20Hry a pozdravyRodina a jej členoviaPísmená ű ő ä eiUčebné pomôcky1.a 4. pád členov podstatných mien | Zopakovať poznatky žiakov z daných tém a správnu výslovnosť daných písmenŽiaci vedia po nemecky pomenovať učebné pomôckyVedia (aj farebne) používať členy pri podstatných menách v 1. a 4. páde |
| **X.****Lekcia 12****Čo by si chcel robiť?** | Vedieť sa orientovať v triedeTvorba dialógov na danú tému | V triedeTvorba dialógovHra Čierny PeterČo vieme z lekcií 9-12 | Žiaci vedia popísať činnosti v triedeVedia tvoriť krátke dialógy a počúvať s porozumenímVedia reagovať na otázky |
| **XI.****Lekcia 13****Moje veci** | Vedieť sa orientovať v téme Moje veci | OblečenieSloveso finden – považovať, myslieť si | Vedieť pomenovať druhy oblečeniaVedieť používať sloveso finden na vyjadrenie vlastného názoru |
| **XII.****Lekcia 14** | Používať určité druhy oblečenia na daný účelVianoce | ŠkolaŠport – lyžovanieSlávnostná udalosťPomenovanie vianočných dní, vianočné zvyky | Vedieť používať slovesá obliecť, vyzliecť, obuť, vyzuť, nasadiť si v rozhovorochVedieť pomenovať vianočné sviatky, ovládať základnú lexiku k téme Vianoce |
|  **I.****Lekcia 14****Lekcia 15**    | Čo si oblečieš?Hanna a Heike  | Hrou Balíme kufor upevňovať slovnú zásobu k téme OblečeniePo športeIdeme do obchodu | Vedieť pomenovať rôzne druhy oblečeniaVedieť používať zámená môj, moja, moje |
| **II.****Lekcia 15****Lekcia 16****III.****Lekcia 16****Lekcia 17** | Hanna a HeikeSrdečné blahoželanieE- mailHry | V oddelení písacích potriebV hračkárstvePísmeno ckMoje narodeninyE- mail od TinyHra s kockamiČo ja viem z lekcií 13-16Čo sa deje?Taký neporiadok!Písmeno ch | Vedieť slovnú zásobu témy V obchodeVedieť pomenovať hračky Vedieť správne vyslovovať písmená ckVedieť krátko popísať narodeninovú oslavuVedieť popísať narodeniny formou E- mailuVedieť prakticky používať poznatky z lekcií 13 – 16Vedieť popísať neporiadok v izbeVedieť správne vyslovovať písmeno ch |
| **IV.****Lekcia 18** | Tak veľa vecí! | Čo si želáš?Písmeno sp | Naučiť názvy hračiek a ich členy |
| **V.****Lekcia 19****Lekcia 20** | Počúvanie, hranie, spievanieČo robíš rád? | Čo je to?HrySlová s protikladným významomČo tu robia tie veci? | Vedieť používať neurčité členyVedieť používať slová s protikladným významomVedieť prečítať dlhší text s porozumením |
| **VI.** | Záverečné opakovanie | E- mailČo vieme z lekcií 17-20Témy lekcií 17-20 | Vedieť určiť správnosť a chybnosť výrazovVedieť využívať poznatky z lekcií 17-20Vedieť využívať posluchové a rečové schopnosti daných tematických celkov |

**V 7. ročníku** sa žiaci oboznámia s ďalšou časťou učebnice **Planetino 3.** Po každých troch lekciách je opakovacia časť. Učivo je koncipované na 66 hodín ročne, teda 2 hodiny týždenne.

|  |  |  |  |
| --- | --- | --- | --- |
| **Temat. celok, mesiac** | **Cieľ** | **Obsahový štandard** | **Výkonový štandard** |
| **IX. Wiederholung – opakovanie učiva z predošlého ročníka a z obdobia dištančného vzdelávania** | Zopakovať učivo z minulého roka  | Domáce zvieratáUčebné pomôckyNa vyučovaníMôj rozvrh hodínPresný časUrčitý a neurčitý člen v N a APerfektum – zložený minulý čas | Vedieť pomenovať domáce zvieratáPopísať vyučovací procesUčebné pomôckyPopísať rozvrh hodínVedieť používať určitý a neurčitý člen v N a AVedieť tvoriť vety v perfekte |
| **X.****Lekcia 41** | Freizeit – Voľný časSúťaž o ceny | ComicVeľká súťaž pre detiLexika k téme Voľný časMiestne údaje s akuzatívom | Vedieť logicky doplniť výrazy do komiksuVedieť prečítať pokyny k súťažiOvládať základné výrazy k téme Voľný časVedieť používať miestne údaje po predložkách in a auf v A |
| **XI.****Lekcia 42****Lekcia 43** | FutbalMoje záľuby | Text Prvá cenaE – Mail ThomasoviInzerátyO koľkej hodineRočné obdobia a záľuby | Vedieť usporiadať úryvky z textu do jednotného celkuVedieť používať perfektumVedieť používať slovesá haben a sein v perfekteVedieť prečítať s porozumením inzeráty, pridať ich k daným okruhom a vedieť k nim priradiť výpovede detíVedieť používať v konverzácii časové údajeVedieť sa predstaviťVedieť pomenovať a popísať ročné obdobia |
| **XII.****Lekcia 44** | Hľadá sa priateľ na dopisovanie | Kto mi napíše?Pieseň Ferdi – televízny fanúšikHľadá sa partnerská trieda | Vedieť napísať inzerát na dopisovanieVedieť zostaviť zoznam záľub a určiť v nich svoje priorityVedieť napísať inzerát na dopisovanie v mene triedy |
| **I.****Lekcie 41 – 44****Lekcia 45** | To už viemFerien – Prázdniny | PozvanieOdmietnutieVyjadrenie záľubMiesta voľného časuZáľuby HodinyRočné obdobiaPredložkové výrazy v akuzatíveSlovesá haben a sein v préteritePerfektumComiksKonečne prázdninyKam pocestujete?3000km na skateboarde | Vedieť vyjadriť pozvanie, odmietnutie, vymenovať záľubyVedieť určiť presný časVymenovať ročné obdobiaVedieť používať slovesá haben a sein v préteriteVedieť používať perfektumVedieť logicky doplniť výrazy do komiksuVedieť udať miesto, kam chceme cestovať a akým dopravným prostriedkomVedieť čítať informačný text s porozumením |
| **II.****Lekcia 46****Lekcia 47** | Cestujeme prečPrázdniny pri mori | Čo si musím zbaliťNa staniciV kempe | Vedieť vyjadriť prianieVedieť popísať oblečenie v batožineVedieť vyjadriť dôvod pre isté tvrdenie Sprístupnenie lexiky k danej témeSprávne priradenie textu k obrázkuVedieť opísať cestu a orientovať sa podľa značiek v kempeSprístupniť lexiku k téme Orientácia v priestore |
| **III.****Lekcia 47** |  | Hľadanie pokladuČíslovky do 1000Spoznávanie | Vedieť vymenovať svetové stranyVedieť počítať do 1000 a používať čísla v praxiVedieť vyjadriť pôvod, odkiaľ pochádzame |
| **IV.****Lekcia 48****Lekcie 45 - 48** | Rodina Kleinová ide na prázdninyTo už viem | Čo budeme robiť?Srdečne vítame na hrade ElzUdať miestoVyjadriť želanieOpísať cestuPoprosiť o porozumenieOpísať počasieOpísať oblečeniePomenovať svetové stranyOvládať čísla do 1000Ovládať lexiku Jedlo a pitie | Vedieť používať slovnú zásobu temat. okruhu Jedlo a pitieVedieť správne vyslovovať nemecké hlásky a písmenáVedieť napísať pohľadnicu z prázdnin Vedieť používať privlastňovacie zámená a slovesá haben a sein v préteriteZhrnutie učiva lekcií 45 – 48Vedieť používať lexikálne a gramatické učivá, ktoré sú vymenované vo vedľajšom stĺpci |
| **V.****Lekcia 49****Lekcia 50****VI.****Lekcia 50** | V meste – ComicV mesteNakupovanieNakupovanieZáverečné opakovanie | ComicCesta do BerlínaE – Mail MehmedoviNakupovanie na trhoviskuInzerátyLexikálne a gramatické učivo lekcií 45 - 50 | Vedieť logicky doplniť výrazy do komiksuVedieť pomenovať povolania a popísať prácuVedieť používať slovnú zásobu temat. okruhov Nákupy, Jedlo a pitieVedieť frázy pri nákupeVedieť sa opýtať na množstvo a cenuVedieť začleniť slovnú zásobu do tematických okruhovVedieť používať vyššie uvedené učivá |

V **8. a 9. ročníku** pokračujeme s učebnicou Beste Freunde A2.1. Učivo je koncipované na 66 hodín ročne, teda 2 hodiny týždenne.

|  |  |  |  |
| --- | --- | --- | --- |
| **Temat. celok, mesiac** | **Cieľ** | **Obsahový štandard** | **Výkonový štandard** |
| **IX.** | Opakovanie učiva z predošlého ročníka a z dištančného vzdelávania | Perfektum pravidelných a nepravidelných sloviesPoužitie pomocných slovies haben a sein v perfekteDátum : am + radová číslovkaOpytovacie zámená welcher, welche, welchesPredložky s D, A, D a ALexika : Narodeniny, prázdniny, bývanie | Vedieť používať perfektum v hovorovej rečiVedieť rozlišovať pohybové slovesá od ostatnýchVedieť používať radovú číslovku v datíve, napr. dátum narodeniaVedieť tvoriť otázky s opytovacími zámenamiVedieť používať predložky s danými pádmi v hovorovej rečiVedieť používať slovnú zásobu daných temat. celkov |
| **X.****Lekcia 19** | Anna | Oboznámiť sa s profilom AnnyNáš byt v KolínePrivlastňovacie zámená v nominatíveZariadenie v byte | Vedieť rozprávať o osobe, odkiaľ pochádza, o jej rodine, o meste, kde žilaVedieť rozprávať o byte, o škole, spolužiakoch a učiteľoch, o mesteVedieť vytvoriť a používať privlastňovacie zámenáVedieť pomenovať nábytok, popísať, čo sa nachádza v izbe |
| **XI.****Lekcia 19** |  | Slovesá liegen, stehen, hängen v DPredložky in, an, auf v DSannin problémPráca s pracovným zošitom | Vedieť používať dané slovesá v hovorovej rečiVedieť používať dané predložky s vyššie uvedenými slovesamiVedieť reagovať a poskytnúť radu alebo pomoc k danému problémuVedieť prakticky používať naučené gramatické a lexikálne učivo |
| **XII.****Lekcia 20** | Noví priatelia! | Annin denníkZvratné slovesá v prítomnom čase a v perfekteVianoce a Nový rok | Vedieť popísať Annine pocity v novom bydlisku a charakterizovať jej nových priateľovVedieť používať zvratné slovesá v oboch časochVedieť popísať vianočné sviatky, zvyky a obyčaje v rodinách, vianočné koledy |
| **I.****Lekcia 21** | Poď, budeme oslavovať! | Typy mládežePredložka ohne s akuzatívomKomunikácia o stretnutí a činnosti na oslave | Vedieť charakterizovať mladých ľudí a zaradiť ich do istých typovVedieť používať danú predložku v AVedieť sa dohovoriť o mieste stretnutia a činnosti na oslave, vedieť správne používať už prebrané predložky |
| **II.****Lekcia 21** |  | Zápory nicht a keinOslavy a sviatkyOsobné zámená v DLandeskunde | Vedieť správne používať zápory nicht a keinVedieť pomenovať oslavy a sviatky na základe úryvkov textovVedieť používať osobné zámená v DVedieť pomenovať a opísať obľúbený sviatok v tvojej krajine |
| **III.****Lekcia 21** |  | OpakovanieGramatikaLexika | Vedieť používať prebrané gramatické a lexikálne učivo lekcií 19 - 21 |
| **IV.****Lekcia 22** | Fabio | Kolínske karnevalové noviny – pirát FabioVlastnosti človekaSme super tím!Národnosti | Rozvíjať čítanie s porozumením a vedieť charakterizovať človeka (postavu) Ovládať slovnú zásobu k popísaniu futbalového mužstva a futbalovej hryVedieť utvoriť a pomenovať národnosti |
| **V.****Lekcia 22** |  | Modálne sloveso dűrfenTexty o robotochStupňovanie prídavných mien a prísloviek | Vedieť používať modálne slovesá vo vetách, hlavne vetný rámecVedieť čítať s porozumením náročnejšie textyVedieť tvoriť a používať stupňované prídavné mená a príslovky |
| **VI.** |  | Porovnanie 1. a 2. stupňom prídavných mien a prísloviekZáverečné opakovanie | Vedieť správne porovnávať v nemčineVedieť správne používať prebrané gramatické a lexikálne učivá |

**6. Prierezové témy a ich uplatnenie v učebných osnovách predmetu :**

Okrem hlavných tém sa vo vyučovaní nemeckého jazyka kladie dôraz na prierezové témy, medzi ktoré patria : environmentálna výchova, multikultúrna výchova, mediálna výchova, osobnostný a sociálny rozvoj, výchova k manželstvu a rodičovstvu , ochrana života a zdravia

**7. Slovná zásoba** :

Slovná zásoba je popri gramatike základným „stavebným materiálom“ pre tvorbu zmysluplných verbálnych výpovedí .Preto aj pri vyučovaní a učení sa cudzieho jazyka je potrebné venovať jej výberu a osvojovaniu náležitú pozornosť. Učebné osnovy prezentujú požiadavky na osvojenie si slovnej zásoby a sú založené na kritériách pre ovládanie cudzieho jazyka podľa úrovní (A1, A2, B1, B2 ) vymedzených v Spoločnom európskom referenčnom rámci pre jazyky.

**8. Metódy a prostriedky hodnotenia**

Žiaci budú hodnotení podľa Metodického pokynu č. 22/2011 na hodnotenie žiakov základnej školy.

Hodnotenie žiaka je nevyhnutná súčasť výchovno – vzdelávacieho procesu, ktorá má informatívnu, korekčnú a motivačnú funkciu. Žiak sa v procese výchovy a vzdelávania hodnotí priebežne a celkovo a má právo dozvedieť sa spôsob a výsledok hodnotenia. Jazyková zložka bude hodnotená v troch oblastiach : ústna odpoveď, písomná odpoveď a projekty.

Prospech žiaka v jednotlivých vyučovacích predmetoch sa klasifikuje týmito stupňami :

1 – výborný

2 – chválitebný

3 – dobrý

4 – dostatočný

5 – nedostatočný

Stupnica hodnotenia pri kombinácii percentuálneho hodnotenia a klasifikácie známkou :

**100 – 90% známka 1**

**89 – 75% známka 2**

**74 – 50% známka 3**

**49 – 25% známka 4**

**24 – 0% známka 5**

Písomné práce a testy budú nasledovať po tematickom celku, zamerané budú na novú slovnú zásobu a gramatické javy. Počas školského roku vypracujú žiaci aj určité projekty na vybrané témy.